laion/Wikipedia-Exotic huggingface dataset:
দ'দান থান

আসাম-এর গোয়ালপাড়া জেলা-এর আগিয়ার থেকে ১৮ কিলোমিটার দূরে অবস্থিত একটি থান হল শ্রীশ্রী রিসি আশ্রিত দ'দান থান৷ প্রতিবছরে ফাল্গুনের শুক্লা মহাষ্টমীর থেকে একাদশী পর্যন্ত এখানে একটি মেলা উদ্‌যাপন করা হয়৷ ১৯৭১ সাল থেকে রাভারা পরম শ্রদ্ধাসহকারে একে জাতীয় উৎসব হিসেবে পালন করে আসছে৷ এই মেলায় শিব বা রিসির পূজা-অর্চনা করার সাথে বীর রাজা দ'দান এবং দ'দান রাজার সেনাপতি মারুক্ষেত্রীকে শ্রদ্ধার্ঘ অর্পণ করা হয়৷ পূর্বে যদিও দ'দান মেলায় শাক্ত পূজার প্রচলন ছিল, সম্প্রতি বৈষ্ণব আচার-নীতিতে পূজা-অর্চনা করা হয়৷ আসামে বাস করা চীন-তিব্বতীয় মূলের একটি জনগোষ্ঠী হল রাভা জনগোষ্ঠী৷ জনশ্রুতি অনুসারে, রাভাদের আদি রাজা দ'দান৷ প্রবল পরাক্রমী এই দ'দান রাজা প্রথমে বাণ রাজার সেনাপতি ছিলেন৷ অবশ্য কোনো কোনো লোকের মতে দ'দান বাণ রাজার ভাগিনেয় ছিল৷ অন্য কোনো মতে আবার বাণ রাজার জ্যেষ্ঠ পুত্র ইন্দ্রদমনকেও দ'দান বলে বিশ্বাস করা হয়। বাণ রাজার কন্যা উষাকে শ্রীকৃষ্ণের নাতি অনিরুদ্ধ অগ্নিগড়-এর মধ্যে গন্ধর্ব বিবাহ করবেন বলে জানতে পেরে বাণ রাজা তাকে নাগপাশে বন্দী করে রাখেন৷ এই কথা শুনে শ্রীকৃষ্ণ এসে বাণ রাজার সাথে যুদ্ধ করেন। হরি-হরের যুদ্ধ রূপে পরিগণিত এই যুদ্ধে বাণ রাজার সৈন্য ছিন্ন-ভিন্ন হয়ে পড়ায় প্রধান সেনাপতি দ'দানও যুদ্ধে আহত হয়ে রাজ্য ত্যাগ করে শেষে 'দক্ষিণ কোল' এ এসে রাজ্য স্থাপন করেন। রাজা দ'দান মারুক্ষেত্রীসহ স্বজন-সামন্তকে তুরা-ফুলবাড়িতে এসে সেখানে নিজ রাজ্য স্থাপন করেন। রাভারা শাক্তপন্থী৷ যেহেতু দ'দান শিবভক্ত ছিল, সেজন্য রাভারা শিবকে (রিসি) প্রধান দেবতা হিসাবে গণ্য করেন। এই মেলায় রাভা জনগোষ্ঠীর বিভিন্ন নৃত্য-গীত অনুষ্ঠিত হওয়ার সাথে সার্কাস, সিনেমা, মিনাবাজার মতো অনুষ্ঠানও অনুষ্ঠিত হয়৷ পর্যটন ক্ষেত্ররূপে দ'দান, মনোরঞ্জন কলিতা, আমার আসাম, পূর্বাচল, ১৮ মার্চ ২০১২ "রাভাগণ সেবা অসম দশম শ্রেনী বাংলা দ্রুত পঠন বৈচিত্র্যপূর্ণ অসম ASSAM SEBA/SMEBA CLASS 10 BENGALI RAPID READER"। সংগ্রহের তারিখ ২০২১-০৭-০৭।
বড়োদরা

বড়োদরা (গুজরাতি ভাষায়: વડોદરા), যা বরোদা নামেও পরিচিত, ভারতের গুজরাত রাজ্যের বড়োদরা জেলার এক প্রাচীন শহর। আহামেদেবাদ ও সুরাটের পরে এই শহর গুজরাত রাজ্যের তৃতীয় বৃহত্তম শহর। ভাদোদরা পশ্চিম ভারতে স্থানাঙ্ক: ২২°১৮′০০″ উত্তর ৭৩°১২′০১″ পূর্ব এ ৩৯ মিটার (১২৮ ফুট) উচ্চতায় অবস্থিত। ২০১১ সালের আদমশুমারি অনুসারে এটি ৪০০ বর্গ কিলোমিটার (১৫০ বর্গ মাইল) এলাকা এবং ৩.৫ মিলিয়ন জনসংখ্যা সহ ভারতের দশম বৃহত্তম শহর। শহরটি মধ্য গুজরাটে বিশ্বামিত্রী নদীর তীরে অবস্থিত। বিশ্বামিত্রী প্রায়শই গ্রীষ্মে শুকিয়ে যায়, শুধুমাত্র একটি ছোট জলের স্রোত রেখে যায়। শহরটি মাহি ও নর্মদা নদীর মধ্যবর্তী উর্বর সমভূমিতে অবস্থিত। ব্যুরো অফ ইন্ডিয়ান স্ট্যান্ডার্ডস অনুসারে, কসমোপলিস I থেকে V এর স্কেলে (ভূমিকম্পের প্রবণতা বৃদ্ধির জন্য) সিসমিক জোন-III এর অধীনে পড়ে। ভারতের ২০১১ সালের আদমশুমারির সময়, ভাদোদরা মিউনিসিপ্যাল কর্পোরেশন এবং সংশ্লিষ্ট প্রবৃদ্ধির জনসংখ্যা ছিল 1,752,371 জন। এই জনসংখ্যার 9.45% হল 6 বছরের কম বয়সী। ভাদোদরায় লিঙ্গ অনুপাত ছিল 920 জন মহিলা প্রতি 1000 পুরুষ এবং সাক্ষরতার হার 90.48%। তফসিলি জাতি এবং উপজাতি যথাক্রমে জনসংখ্যার 6.63% এবং 4.07%। হিন্দুধর্ম ছিল প্রধান ধর্ম, জনসংখ্যার 85.39% দ্বারা অনুশীলন করা হয়। ইসলাম ছিল দ্বিতীয় বৃহত্তম ধর্ম (11.40%), জৈন 1.32%, খ্রিস্টান 1.22% এবং শিখ 0.45%। বিভিন্ন বড় আকারের শিল্প যেমন ইন্ডিয়ান অয়েল কর্পোরেশন (আইওসিএল), গুজরাত রাজ্য সার ও রাসায়নিক পদার্থ (জিএসএফসি), বেলোডা ম্যানুফ্যাকচারিং বিভাগ (ভিএমডি) (পূর্বে আইপিসিএল) রিলায়েন্স ইন্ডাস্ট্রিজ লিমিটেড, লিন্ড ইঞ্জিনিয়ারিং ইন্ডিয়া, এল অ্যান্ড টি এবং গুজরাত ক্ষার ও রাসায়নিক পদার্থ উৎপাদনকরী সংস্থার উপস্থিতি রয়েছে শহরে । গুজরাত রিফাইনারিগুলির আশেপাশে সীমিত (জিএসিএল) উপস্থিত হয়েছে এবং তারা সকলেই তাদের জ্বালানী এবং ফিডস্টকের জন্য এটির উপর নির্ভরশীল। অন্যান্য বৃহত আকারের পাবলিক সেক্টরের ইউনিটগুলি হচ্ছে ভারী জল প্রকল্প, গুজরাত ইন্ডাস্ট্রিজ পাওয়ার কোম্পানি লিমিটেড (জিআইপিএল), তেল ও প্রাকৃতিক গ্যাস কর্পোরেশন (ওএনজিসি) এবং গ্যাস কর্তৃপক্ষের ভারত লিমিটেড (গেইল)। এই সরকারী খাতের উদ্যোগগুলি ছাড়াও, অন্যান্য বড় আকারের বিভিন্ন উদ্যোগ বেসরকারী খাতে যেমন অ্যাভালঞ্চ গ্লোবাল সলিউশনস, বোম্বার্ডিয়ার ট্রান্সপোর্টেশন হিসাবে এসেছে। ভদোদরায় অবস্থিত ভারতের বিদ্যুৎ সঞ্চালন ও বিতরণ সরঞ্জাম নির্মাতারা এবং বিদ্যুৎ সেক্টর সরঞ্জাম উৎপাদন ও প্রকৌশল শিল্পের বড় খেলোয়াড়দের সমর্থনকারী আনুমানিক ৮০০ টি আনুষঙ্গিক সংস্থা গ্রেট সিটি বরোদারাও বডোদরা স্টক এক্সচেঞ্জের (ভিএসই) আবাসস্থল। বরোদার মহারাজা তৃতীয় মহারাজা সায়াজিরাও গায়কওয়াড শহরে ২০ জুলাই ১৯০৮ সালে ব্যাংক অফ বরোদা-র প্রতিষ্ঠা করেছিলেন। ১৯৬৯ সালের ১৯ জুলাই ভারত সরকার ১৩ টি বড় বড় বাণিজ্যিক ব্যাংক সহ এই ব্যাংকটিকে জাতীয়করণ করেছিল; ব্যাংকটিকে মুনাফা অর্জনকারী পাবলিক সেক্টর আন্ডারটেন্ডিং (পিএসইউ) হিসাবে মনোনীত করা হয়েছে। ১৯৯৪ সালে এই শহরে আইসিআইসিআই ব্যাংক ভারতীয় আর্থিক প্রতিষ্ঠান ইন্ডাস্ট্রিয়াল ক্রেডিট অ্যান্ড ইনভেস্টমেন্ট কর্পোরেশন অফ ইন্ডিয়া (আইসিআইসিআই) দ্বারা সম্পূর্ণ মালিকানাধীন সহায়ক সংস্থা হিসাবে প্রতিষ্ঠিত হয়েছিল । ফারুক শেখ - ভারতের চলচ্চিত্র অভিনেতা ও টেলিভিশন উপস্থাপক। "Ward Office Conatact Numbers"। Vadodara Municipal Corporation। ২৯ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২২ জুন ২০০৭।  "India: largest cities and towns and statistics of their population"। World Gazetteer। ১৭ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১০।
বায়তুর রহমান মসজিদ

বায়তুর রহমান মসজিদ (হাউস অফ দ্য গ্রেইস) আমেরিকার যুক্তরাষ্ট্রের মেরিল্যান্ড সিলভার স্প্রিংয়ে অবস্থিত মসজিদ। ১৯৯৪ সালের ১৪ ই অক্টোবর আহমদিয়া মুসলিম সম্প্রদায়ের মির্জা তাহির আহমদ প্রতিষ্ঠা করেন। মসজিদটি আহমদিয়া মুসলিম সম্প্রদায় পরিচালনা করছে। উদ্বোধনী অনুষ্ঠানে আমেরিকা আনুমানিক ৫০ হাজার আহমদি এবং অতিথি উপস্থিত ছিলেন। মসজিদের তালিকা আমেরিকার মসজিদসমূহের তালিকা যুক্তরাষ্ট্রের মসজিদসমূহের তালিকা [১]
আপং

মিসিং লোকদের মধ্যে বহুলভাবে প্রচলিত পানীর নাম আপং৷ মিসিংরা দৈনন্দিন জীবনে ব্যবহার করা ছাড়াও উৎসব-পরব, ধর্মীয় কাজ এবং অপদেবতার নৈবেদ্য হিসাবেও ব্যবহার করে আসছে৷ আপং বিশেষভাবে দুধরনের: নগজিন বা নগিন আপং (বগা মদ) পঃরব আপং (ছাই মদ) আপং মূলত চাল থেকে প্রস্তুত করা হয়৷ বরা, জহা, বাও ইত্যাদি চাল থেকে তৈরী আপং অতি উৎকৃষ্ট হয়৷ কোনো কোনো কঁাঠাল, কণীধান, ভীমকল ইত্যাদি থেকেও আপং প্রস্তুত করা হয়৷ আপং তৈরি করতে প্রথমে চাল ভাতের মতো ভিজিয়ে একটি ডলাতে ঠাণ্ডা হওয়া পর্যন্ত মেলে দিয়ে হাবি থেকে সংগ্রহ করা ঔষধি গুণসম্পন্ন বনপাতা এনে গুড়ো করে রোদে শুকিয়ে পিঠা গুড়িতে জল মিশিয়ে তৈরি করা অৗপপ (বাখর) সিদ্ধ করে রাখা ভাতের সাথে মিশিয়ে শুকান কলসিতে ধান খেরে চাপা দিয়ে রাখার তিন চার দিন পরে সেটি পেকে ওঠে৷ নির্দিষ্ট সময়ে পেকে ওঠা ভাতটি কলসী থেকে তুলে পরিমাণ মত জল ঢেলে ছাঁকলে যে বগা পাতলা গোলাপী রস নিঃসৃত হয় তা হল নগিন আপং৷ পঃরব আপঙ-এর প্রস্তুত প্রণালী এমনধরনের – প্রথমে চালটি জলে ভিজিয়ে কিছুসময় ডলায় মেলে দিয়ে ধানখের এবং তুঁষ গুড়ির ছাইয়ে ভাতটি চাপা দিয়ে পুনর্বার ঔষধিযুক্ত অৗপপের গুড়ি দিয়ে মিশিয়ে পোড়া কলসীতে কাঁচা কলাপাতায় ঢাকা দিয়ে দশ-পনেরো দিন ভালভাবে বেঁধে রেখে পেকে ওঠার পরে ভাতটি (এবঙ্গ) তুলে বাঁশের জুলকিতে (তাঃচুগা) ভরে অল্প অল্প করে জল ঢেলে ছাঁকলে যে কালো-কাজল-লাল রঙের রস নিঃসৃত হয় তা পঃরব আপং বা ছাই মদ৷ অসমীয়া সংস্কৃতির কণিকা – সম্পাদনা- ড০ পরমানন্দ রাজবংশী, ড০ নারায়ন দাস (পৃষ্ঠা- ৪৩)
এস এম আবু সায়ীদ

এস এম আবু সায়ীদ (১ জানুয়ারি ১৯৩৭-২৮ আগস্ট ২০১৭) বাংলাদেশের নড়াইল জেলার রাজনীতিবিদ, মুক্তিযোদ্ধা ও নড়াইল-১ আসনের সাবেক সংসদ সদস্য। এস এম আবু সায়ীদ ১ জানুয়ারি ১৯৩৭ সালে নড়াইল জেলার কালিয়া উপজেলার বারইপাড়া গ্রামে জন্মগ্রহণ করেন। তিনি নিঃসন্তান ছিলেন। এসএম আবু সায়ীদ খুলনা দৌলতপুর দিবা নৈশ লেজের ও শহীদ আব্দুস সালাম ডিগ্রি কলেজের অধ্যক্ষ ছিলেন। তিনি মুক্তিযোদ্ধা ছিলেন। তিনি ১৯৮৪ সালে আওয়ামী লীগ ছেড়ে জাতীয় পার্টিতে যোগ দিয়ে প্রথমে কালিয়া উপজেলা পরিষদের চেয়ারম্যান ও পরে নড়াইল জেলা জেলা পরিষদের চেয়ারম্যান ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নড়াইল-১ আসন থেকে সংসদ সদস্য নির্বাচিত হয়েছিলেন। ১৯৯৬ সালে তিনি পুনরায় আওয়ামী লীগে যোগ দিয়ে নড়াইল জেলা কৃষকলীগের সভাপতি নির্বাচিত হন। এসএম আবু সায়ীদ ২৮ আগস্ট ২০১৭ হৃদরোগে আক্রান্ত হয়ে নড়াইল সদর হাসপাতালে মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ এপ্রিল ২০২০।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ এপ্রিল ২০২০।  "নড়াইলের সাবেক এমপি অধ্যক্ষ আবু সাঈদ আর নেই"। কালের কণ্ঠ। সংগ্রহের তারিখ ২০২০-০৪-২৩।  "সাবেক এমপি অধ্যক্ষ আবু সাঈদের ইন্তেকাল | banglatribune.com"। Bangla Tribune। ২০১৯-১১-২৪ তারিখে মূল থেকে আর্কাইভ করা। সংগ্রহের তারিখ ২০২০-০৪-২৩।  "সাবেক এমপি অধ্যক্ষ আবু সাঈদের ইন্তেকাল"। ppbd.news। ২৯ আগস্ট ২০১৭। ১৭ মার্চ ২০২২ তারিখে মূল থেকে আর্কাইভ করা।
টাই খাময়াঙ জনগোষ্ঠী

টাই খাময়াঙ জনগোষ্ঠী বা চিয়াম (থাই ভাষা:ชาวไทคำยาง, চাও টাই খাম য়াং) , হল আসামত বসবাস করা উত্তর পূর্ব ভারতের টাই জাতির একটি গোষ্ঠী। এরা আসামের তিনসুকিয়া, যোরহাট, শিবসাগর এবং গোলাঘাট জেলা এবং অরুণাচল প্রদেশে পাওয়া যায়। তাঁদের মধ্যে প্রায় সাত হাজার জনসংখ্যা আছে তার একটি অতি অল্প অংশই এই টাই খাময়াং ভাষা বলে এবং অধিকতম জনসংখ্যাই অসমীয়া ভাষা প্রয়োগ করেন। খাময়াংরা থেরবাদী বৌদ্ধ ধর্ম পালন করেন।
হুটকি শিরা

হুটকি শিরা (সিলেটি: ꠢꠥꠐꠇꠤ ꠡꠤꠞꠣ) হচ্ছে একধরনের শুটকির তরকারি যা শাকসবজি, মাছ বা চিংড়ি দিয়ে রান্না করা হয়। এটি তেল বা চর্বি ছাড়া, শুধুমাত্র মৌসুমি শাকসবজি, যেমন: লাউপাতা, বেগুন ইত্যাদি দিয়ে তৈরি করা হয়। কয়েকটি ভিন্ন ভিন্ন ধাঁচে রান্না করা এই খাবার সিলেট অঞ্চলে খুবই জনপ্রিয়। বাংলায় শুটকি বলা হলেও যেকোন ধরনের শুটকিকে সিলেটিতে হুটকি বলে। শিরা বলতে তরকারির ঝোলকে বোঝানো হয়। অর্থাৎ, হুটকি শিরা মানে শুটকির তরকারি। মৌসুমী সবজির উপর ভিত্তি করে বিভিন্ন জাতের হুটকি শিরা করা হয়। এর মধ্যে রয়েছে লতা, মূলা, বেগুন, মুকি ইত্যাদি। মুকির হুটকি শিরা এই রেসিপিটির একটি আঞ্চলিক সংস্করণ। এটি তৈরিতে ঐতিহ্যগতভাবে হিদল ব্যবহার করা হয়, তবে হিদলের অনুপস্থিতিতে লটিয়াও ব্যবহার করা যেতে পারে। হুটকি শিরা সাধারণত হিদল হুটকি, ছেঁচা রসুন, অল্প পরিমাণে পেঁয়াজ বাটা, আলু, শাকসবজি, বেগুন, লাল মরিচ, গুঁড়ো মরিচ, লবণ ও হলুদ এবং মৌসুমী শাকসবজি যা পাওয়া যায় তা দিয়ে তৈরি করা হয়। প্রথমে শুটকি ঠাণ্ডা জলে ভিজিয়ে রাখা হয়। হাঁড়িতে পেঁয়াজ, রসুন, মশলা বাটা, লবণ এবং চিংড়ি দেয়া হয়। এরপর এটি ঢেকে দিয়ে উচ্চ তাপে রান্না করা যায়। উচ্চ তাপে রান্না করার সময় বেশ কয়েকবার নেড়েচেড়ে দিতে হয়। এরপরে কুমড়া এবং বেগুন দেয়া হয়। জল দিয়ে পাত্রটি পূর্ণ করে আরো কয়েক মিনিটের জন্য রান্না করা হয়। অবশেষে নাগা মরিচ দিয়ে আবার নেড়ে দেয়া হয়। "Mukhir Hutki Shira"। Afelia's Kitchen। ১১ ফেব্রু ২০১৭। সংগ্রহের তারিখ ২০ এপ্রিল ২০২০।  "শুটকি শিরা (সিলেটের রান্না)"। www.homechef.com.bd। ১৩ মার্চ ২০১৯। সংগ্রহের তারিখ ২২ এপ্রিল ২০২০। [স্থায়ীভাবে অকার্যকর সংযোগ] "Shutki shira – Bangladeshi dried shrimp stew"। Great British Chefs। সংগ্রহের তারিখ ২০ এপ্রিল ২০২০।  "The 6 Seasons of Bangladeshi Cuisine"। Great British Chefs। ৮ মার্চ ২০১৯। সংগ্রহের তারিখ ২২ এপ্রিল ২০২০।  "Hutki Shira"। www.indiansimmer.com। ১৮ মার্চ ২০১৬। ২ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২০।  উইকিমিডিয়া কমন্সে হুটকি শিরা সংক্রান্ত মিডিয়া রয়েছে।
টাই আইটন জনগোষ্ঠী

টাই আইটন (থাই ভাষা: ชาวไทอ่ายตน চাও টাই আই টন) হল আসামে বসবাস করা উত্তর-পূর্ব ভারতের টাই জাতির একটি গোষ্ঠী। তাঁদের চিয়াম বা শ্যামও বলা হয় (যা সম্ভবতঃ চি-য়াং চীনা শব্দের থেকে এসেছে যাকে টাই লোক দের বোঝাতে ব্যবহার করা হয়)। আহোম ভাষা আহোম জনগোষ্ঠী আহোম লিপি
হলদেপা নাটাবটের

হলদেপা নাটাবটের (বৈজ্ঞানিক নাম: Turnix tanki) (ইংরেজি: Yellow-legged buttonquail), Turnicidae(টার্নিসিডি)পরিবারের অন্তর্গত Turnix (টার্নিক্স) গণের অন্তর্গত এক প্রজাতির পাখি। হলদেপা নাটাবটের পাখিটি পাকিস্তান, ভারত ও নেপাল এবং আন্দামান নিকোবর দ্বীপপুঞ্জে দেখা যায়। বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় প্রয়োজনীয় তথ্যবিহীন।হলুদ-পা লাওয়া নামেও পরিচিত। "Turnix tanki"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) (1996) , database, NODC Taxonomic Code Gill, Frank, and Minturn Wright (2006) , Birds of the World: Recommended English Names Dickinson, Edward C., ed. (2003) , The Howard and Moore Complete Checklist of the Birds of the World, 3rd edition (2005) , website, Zoonomen - Zoological Nomenclature Resource, 2005.03.27
ইমাম মেহদী ইসলামিক শিক্ষা কেন্দ্র

ইমাম মাহদী ইসলামী শিক্ষা কেন্দ্র (আইএমআইইসি) হ'ল আমেরিকা যুক্তরাষ্ট্রের মেরিল্যান্ডের বাল্টিমোর কাউন্টিতে একটি মসজিদ ও ইসলামিক শিক্ষা কেন্দ্র। এটি ২২০৬ পুটি হিল এভিনিউ, পার্কভিল, মেরিল্যান্ড, ২১২৩৪ এ অবস্থিত। এটির জমি স্থানীয় এক মুসলিমের অনুদানের মাধ্যমে ২০০৩ সালে কেনা হয়েছিল। "ইমাম মেহেদী" আখেরি জামানায় সমগ্র মুসলিম জাতিকে একটি শক্তিশালী জাতিতে পরিনত করে বিশেষ শান্তি প্রতিষ্ঠা করার মুলনায়ক হবেন ঈমাম মেহেদী। মসজিদের তালিকা আমেরিকার মসজিদসমূহের তালিকা যুক্তরাষ্ট্রের মসজিদসমূহের তালিকা
মিসিং জনগোষ্ঠী

মিসিং জনগোষ্ঠী হচ্ছে বড়ো-কাছাড়িদের পরেই আসাম-এর ভৈয়ামের জনজাতিসমূহের মধ্যে দ্বিতীয় বৃহত্তম জনজাতি। মিসিংরা মূলত মঙ্গোলীয় জনগোষ্ঠীর মান-তিব্বতী শাখার অন্তর্গত। ভৈয়ামত থাকা মিসিংরা সাধারণত নদীর পারে চাংঘর তৈরি করে গ্রাম করে বাস করেন। মিসিংরা আদিতে আসামের উত্তর-পূর্ব দিকের পাহাড়ে ছিল এবং বর্তমান অরুণাচলের চিয়াং জেলায় থাকা "মিয়ং" এবং "দাম্ র" নামের দুই জাতির থেকেই এসেছে। আসামের ধেমাজি, তিনসুকিয়া, লখিমপুর, ডিব্রুগড়, শিবসাগর, গোলাঘাট, যোরহাট, দরং, শোণিতপুর জেলায় মিসিংরা প্রধানভাবে বাস করেছে। সাধারণত নদীর পারে চাংঘরে বাস করা জন্য মিসিংদের জীবন-ধারণের পদ্ধতি নদীর উপর ওতঃপ্রোতভাবে জড়িত। আসামের জনজাতীয় ভাষাসমূহ বৃহৎ চীন-তিব্বতীয় ভাষা পরিবারের অন্তর্গত। এই ভাষা পরিবারটি দুটি ভাগে বিভক্ত - তিব্বত-বর্মী এবং থাইচীন শাখা। মিসিং ভাষা তিব্বত-বর্মীর অন্তর্গত আসাম-বর্মী শাখার অন্তর্গত একটি ভাষা। মিসিংদের বিষয়ে খুব বেশি পুরানো ঐতিহাসিক তথ্য পাওয়া যায় না। তাঁদের মৌখিক সাহিত্য, কিম্বদন্তি এবং বিক্ষিপ্ত হয়ে থাকা দুই-একটি লেখার তথ্য থেকে কিছু আভাস পাওয়া যায়। সেইমতে, পূর্বে আসামের উত্তরে থাকা পাহাড়সমূহে তাঁদের বাসস্থান ছিল। পরে বিভিন্ন কারণে তাঁরা ভৈয়াম পর্যন্ত নামি আসেন। বর্তমান আসামের ব্রহ্মপুত্র নদীর উত্তরপারে ধেমাজি, লখিমপুর, দরং, শোণিতপুর জেলার সাথে শদিয়া এবং ব্রহ্মপুত্রের দক্ষিণপারে তিনসুকিয়া, ডিব্রুগড়, শিবসাগর, যোরহাট, গোলাঘাট, মাজুলী, নগাঁও এবং গুয়াহাটিতে মিসিংভাষীর বসতি আছে। মিসিং ভাষায় উচ্চারিত ধ্বনিসমূহকে স্বরধ্বনি এবং ব্যঞ্জন ধ্বনি – এই দুটি ভাগে ভাগ করা হয়েছে। ভাষাটিতে মোট সাতটা স্বরধ্বনি উচ্চারিত হয়। প্রতিটি স্বরধ্বনির হ্রস্ব এবং দীর্ঘ – দুটি রূপ পাওয়া যায়। হ্রস্ব এবং দীর্ঘ দুটি রূপ ধরলে স্বরধ্বনির সংখ্যা হবে চোদ্দটি। [Not available online. Available only in CD. "Census of India - Socio-cultural aspects, Table ST-14"] |ইউআরএল= এর মান পরীক্ষা করুন (সাহায্য)। Government of India, Ministry of Home Affairs।  টেমপ্লেট:আসামের জনগোষ্ঠী
মিশমি জনগোষ্ঠী

মিশমি জনগোষ্ঠীর লোকরা লোহিত, উজনি দিবাং উপত্যকা এবং নিম্ন দিবাং উপত্যকাত বাস করেন। এই জনগোষ্ঠীর তিনটি ভাগ হল: ইদু (Idu) অথবা চুলিকতা (Chulikata), ডিগারু (Digaru) অথবা তারোন (Taroan) এবং মিজু (Miju) অথবা কমন (Kaman)। ইদু মিশমির একটি ভাগক বেবেজীয়া মিশমি বলাও হয়। মিশমি জনগোষ্ঠীর মহিলারা নিপুণ শিপিনী। তাঁরা সাধারণত কৃষিজীবী যদিও ব্যবসা-বাণিজ্যের সাথেও জড়িত। পূর্বের থেকে মিশমি জনগোষ্ঠীর আসামের সাথে সু-সম্পর্ক আছে। ব্যবসা করা সামগ্রীসমূহের মধ্যে ছিল: deer –musk, বনরীয়া ঔষধীয় গাছ, জন্তুর ছাল, মিশমি-তিতা (Mishimi – tita) ইত্যাদি। https://arunachaltimes.in/index.php/2018/03/28/a-twist-in-the-myth-rukminis-vague-arunachal-connection/ টেমপ্লেট:আসামের জনগোষ্ঠী
চকোয়া চাউল

চকোয়া চাউল বা চকোয়া ধান আসাম-এর বিভিন্ন স্থানে উৎপাদিত একধরনের ব্যাপক জাতের শালিধান। এই চালটিতে এমিলুজ উপাদান (শর্করা অণু) তুলনামূলকভাবে কম পরিমাণে পাওয়া যায়। অন্য চালসমূহে এমিলুজ উপাদান ২০-২৭% হওয়ার পরিবর্তে চকোয়া চাউলে এই পরিমাণ ১২-১৭% হয়। চকোয়া চাউল কিছু পরিমাণে আঠাজাতীয় হয়। উইলিয়াম উইলসন হান্টার ১৮৭৯ সালে প্রকাশ পাওয়া তাঁর গ্রন্থ এ স্ট্যাটিষ্টিকাল একাউন্ট অফ আসাময়ে আসামে পাওয়া ৮৭ ধরনের চালের কথা উল্লেখ করেছেন এবং এর মধ্যে চকোয়া চাউল অন্যতম। চকোয়া চাউল এতটাই নরম যে আসামের লোকেরা একে রান্না না করে কেবল জলে ভিজিয়ে রেখেই কোমক চাউল হিসাবে ব্যবহার করেন। বুরঞ্জীবিদ সূর্যকুমার ভূঞা হিষ্ট্রি অফ আসাম শীর্ষক গ্রন্থে আহোম সৈন্যবাহিনী চকোয়া চাউল থেকে প্রস্তুত করা কোমক চাউল খাদ্য হিসাবে গ্রহণ করার কথা উল্লেখ করেছেন। চকোয়া চাউলের গাছ প্রায় ১৫৮ সেমিঃ উঁচু হয়। একটি গোছায় গড়ে ৯ টি করে নল থাকে এবং এখানে গড়ে ১৫৮ টা পূর্ণ বীজ থাকার বিপরীতে পাতা থাকে ১৫ টা। হান্টার চকোয়া চাউলের তিনধরনের প্রকারের নাম উল্লেখ করেছেন এবং এগুলি হচ্ছে গরু চকোয়া, ছোট চকোয়া এবং বর চকোয়া। তিতাবরের ধান গবেষণা কেন্দ্র প্রতিষ্ঠিত হওয়ার পরে আসামের বিভিন্ন স্থান থেকে চকোয়া চাউলের প্রায় ২৩টা চারা সংগ্রহ করে সংরক্ষণ করার ব্যবস্থা করা হয়েছে। আসামের তিনসুকিয়া, ধেমাজী, ডিব্রুগড়, লখিমপুর, শিবসাগর, যোরহাট, গোলাঘাট, নগাওঁ, মরিগাওঁ এবং শোণিতপুর জেলায় প্রধানভাবে এর চাষ করা হয় যদিও মাজুলী এবং দরং জেলায়ও চকোয়া চাউলের চাষ দেখা যায়। চকোয়া চাউলের উৎপাদন চক্রটি ১৩৫-১৬৫ দিনের। ধান রোয়া কার্য জুন-জুলাই মাসে আরম্ভ হয় এবং নভেম্বর-ডিসেম্বর মাসে শস্য কাটার জন্য উপযোগী হয়ে উঠে। প্রতি হেক্টর মাটিতে এই ধানের গড় উৎপাদন ২.৫ টন। কিন্তু আসামের কৃষকরা ঘরে খাবার অন্য ধানসমূহের সাথেই চাষ করা উঁচু পরম্পরাগত চকোয়া চাউলের উৎপাদন প্রতি হেক্টরে ১ টনেরও বেশি নয়। রোদ বা আলোর প্রতি সংবেদনশীলতার জন্য রোদ থেকে সময়ের উপর নির্ভর করে এর বৃদ্ধি বা উৎপাদনে ব্যাঘাত ঘটতে পারে। ২০১৬ সালে যোরহাটের সেউজ সতীর্থ নামের এক প্রতিষ্ঠান আসাম কৃষি বিশ্ববিদ্যালয়-এর সহযোগতিয় চকোয়া চাউলকে ভৌগোলিক স্বীকৃতি প্রদানের জন্য আবেদন জানান। ২০১৯ সালের ২৪ অক্টোবরে প্রকাশ পাওয়া ভারত সরকারের ভৌগোলিক স্বীকৃতি পঞ্জীয়ন বিভাগ থেকে প্রকাশিত পত্রিকার ১২৪ সংখ্যক সংস্করণে চকোয়া চাউলকে ভৌগোলিক স্বীকৃতি প্রদান করা হয়। "CHOKUWA RICE OF ASSAM" (পিডিএফ)। GEOGRAPHICAL INDICATIONS JOURNAL (১২৪): ৮–১৩। ২০১৯।  অজানা প্যারামিটার |month= উপেক্ষা করা হয়েছে (সাহায্য) Hunter William Wilson (১৮৭৯)। A Statistical Account of Assam। লণ্ডন: Trubner & Co.। পৃষ্ঠা ২৫০, ২৫৩, ৩০০, ৩৭০।  Bhuyan SK (১৯৬৫)। History of Assam।  "Traditional Scarf (Gamosa) of Assam gets Geographical Indications tag"। The Sentinel। নভেম্বর ১৮, ২০১৯। সংগ্রহের তারিখ এপ্রিল ১২, ২০২০।  টেমপ্লেট:ভৌগোলিক ইঙ্গিত
উদ্ভিদ-নিরোধক ব্যবস্থা

উদ্ভিদ-নিরোধক ব্যবস্থা হলো রোগ- এবং কীট-মুক্ত উদ্ভিদ ও উদ্ভিদজাত সামগ্রী নিশ্চিত করার একটি কৌশল, যার মাধ্যমে একটি উদ্ভিদকে আলাদা করা হয় এবং সমস্যার উপস্থিতি শনাক্ত করার জন্য পরীক্ষা করা হয়। মার্কিন যুক্তরাষ্ট্রে প্রাণী ও উদ্ভিদ স্বাস্থ্য পরিদর্শন সেবা (এপিএইচআইএস) উদ্ভিদকে পৃথকীকরণের কাজটি করে থাকে, যদিও সংস্থাটির সীমান্ত-পরিদর্শন কার্যটি পি.এল. ১০৭-২৯৬ দ্বারা হোমল্যান্ড সিকিউরিটি বিভাগে (ডিএইচএস) স্থানান্তরিত করা হয়েছে। ১৯৭৮ সালে এশিয়া ও প্রশান্ত মহাসাগরীয় অঞ্চলের উদ্ভিদ সংরক্ষণ কমিশনের (Asia & Pacific Plant Protection Commission) সদস্যপদ লাভ করে বাংলাদেশ । ধ্বংসাত্মক কীটপতঙ্গ ও রোগবালাই আইন, ১৯১৪ (Destructive Insect and Pest Act, 1914, II of 1914)-এর ৩ ধারার ১ উপধারা, শাখা ৪-এ ও ৪-ডি ধারার অধীনে ধ্বংসাত্মক কীটপতঙ্গ ও রোগবালাই আইন ১৯৬৬ (Destructive Insects and Pests Rules, 1966) নামে পরিচিত উদ্ভিদ নিরোধন আইন প্রণয়ন করা হয়। শাহজালাল আন্তর্জাতিক বিমানবন্দর, ঢাকা; আমানত শাহ আন্তর্জাতিক বিমানবন্দর, চট্টগ্রাম এবং ওসমানী আন্তর্জাতিক বিমানবন্দর, সিলেট; চট্টগ্রাম ও মংলা সমুদ্রবন্দর; যশোরের বেনাপোল, সিলেটের তামাবিল, লালমনিরহাটের বুড়িমারী, চুয়াডাঙ্গার দর্শনা এবং দিনাজপুরের হিলি স্থলসীমান্ত চেকপোস্ট; এবং নারায়ণগঞ্জ নদীবন্দরে বাংলাদেশের উদ্ভিদ নিরোধন কেন্দ্রগুলি চালু রয়েছে। ঢাকার খামারবাড়িতে অবস্থিত কৃষি সম্প্রসারণ বিভাগের প্রধান কার্যালয়ে (উদ্ভিদ সংরক্ষণ শাখা) দেশের বাইরে থেকে আগত যে কোনো পণ্যের নিরোধন পর্যবেক্ষণ করা হয়। লতিফ, মোঃ আবদুল। "উদ্ভিদ-নিরোধক ব্যবস্থা"। বাংলাপিডিয়া। ৯ জুন ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২০।
ভারতের জাতীয় উদ্যানের তালিকা

ভারতের জাতীয় উদ্যান সংখ্যায় ১০৬ টি। ভারতের প্রথম জাতীয় উদ্যান (আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ ক্যাটেগরি ২ সংরক্ষিত অঞ্চল) হল ১৯৩৫ সালে স্থাপিত হাইলে জাতীয় উদ্যান, যেটি পরে জিম করবেট জাতীয় উদ্যান নামে অভিহিত হয়। ১৯৭০ সালে ভারতে পাঁচটি জাতীয় উদ্যান ছিল। ১৯৭২ সালে ভারত সরকার বিপন্ন প্রাণীদের রক্ষার্থে বন্যপ্রাণী সংরক্ষণ আইন ও ব্যাঘ্র প্রকল্প চালু করেন। ১৯৮০-এর দশকে জাতীয় স্তরে আইন প্রণয়ন করে বন্যপ্রাণী সংরক্ষণের ব্যাপারে কঠোর মনোভাব গৃহীত হয়। ২০২১ সালের জুলাই মাসের হিসেব অনুযায়ী, দেশে ১০৬ টি জাতীয় উদ্যান আছে। জাতীয় উদ্যানগুলি মোট ৪১,১৫৭ বর্গ কিলোমিটার এলাকা জুড়ে অবস্থান করছে; যা দেশের সামগ্রিক আয়তনের ১.২৩%। দেশে ১৬৬ টি উদ্যানকে জাতীয় উদ্যানের মর্যাদা দানের প্রক্রিয়া চলছে। এই ব্যাপারে পরিকল্পনা গ্রহণের কাজও এগোচ্ছে। নিচে দেশের বর্তমান জাতীয় উদ্যান ও সংশ্লিষ্ট রাজ্য ও অঞ্চলের তালিকা দেওয়া হল। ভারতে সংরক্ষিত স্থান সম্পর্কে বিস্তারিত জানতে হলে দেখুন: ভারতের সংরক্ষিত স্থান। Recently updated source of the PA information below is the National Wildlife Database Cell, WILDLIFE INSTITUTE OF INDIA DEHRADUN, (position as on April 23, 2007), retrieved 7/25/2007 LIST OF PROTECTED AREAS United Nations List of National Parks and Protected Areas: India (1993) Ministry of Forests and Environment Protected Areas website[স্থায়ীভাবে অকার্যকর সংযোগ] National Parks in India National Parks of India mapped on Google Maps indian national parks map Van Vihar National Park, Bhopal, MP
আব্দুল্লাহ ইবনে জুবায়ের আনসারী

আবদুল্লাহ ইবনে জুবায়ের আনসারী (আরবী: عبد الله بن جبير الأنصاري) প্রথম ইসলামগ্রহনকারী সাহাবীদের মধ্যে অন্যতম। তিনি বদরের যুদ্ধে অংশগ্রহন করেছিলেন। নাম- আব্দুল্লাহ ইবনে জুবায়ের। উপনাম- আবুল মুনযির। বংশধারা- আব্দুল্লাহ ইবনে জুবায়ের ইবনে নু’মান ইবনে উমাইয়া ইবনে ইমরাউল কায়েস ইবনে সা’লাবাহ আল-আওসী আল-আনসারী। হিজরীপূর্ব ৩৫ সনে মদিনায় জন্মগ্রহন করেন। তিনি দ্বিতীয় আকাবায় অংশগ্রহন করেছেন এবং সে সময় ইসলাম গ্রহনের ঘোষণা দেন। হিজরতের পর নবী মুহাম্মদ হাসীন ইবনে হারিসের সাথে তার ভ্রাতৃত্ব তৈরী করে দিয়েছিলেন। তিনি নবী মুহাম্মদ এর সাথে বদর ও উহুদের যুদ্ধে অংশগ্রহন করেছিলেন। আবদুল্লাহ ইবনে যুবায়ের ইবনে নুমানের নেতৃত্বে ৫০জন দক্ষ তীরন্দাজের একটি দলকে কানাত উপত্যকার দক্ষিণে মুসলিম শিবিরের পূর্বদক্ষিণে ১৫০মিটার দূরে জাবালে রুমাত নামক একটি ছোট পাহাড়ে অবস্থানের নির্দেশ দেয়া হয়। যার কারণে এই দিকটা মুসলমানদের নিরাপদ থাকে। প্রথম পর্যায়ে মুসলিম প্রায় বিজয় লক্ষণ দেখা দেওয়ায় তাদের মধ্য থেকে নিজের জায়গা থেকে সরে যায়। আর এ দৃশ্য লক্ষ্য করে খালিদ ইবনে ওয়ালিদ আক্রমণ করে। আব্দুল্লাহ ইবনে জুবায়ের বারোজন সাথীসহ শহীদ হয়েছিলেন। الإسلام, هذه المقالة جزء من سلسلة: الإسلام العقائد في الإسلام توحيد الله الإيمان بالملائكة الإيمان بالكتب السماوية الإيمان بالرسل والأنبياء الإيمان باليوم الآخر الإيمان بالقضاء والقدر أركان الإسلام شهادة أن لا إله إلا الله وأن محمد رسول الله إقامة الصلاة إيتاء الزكاة صوم رمضان الحج مصادر التشريع الإسلامي القرآن الكريم السنة النبوية • أحاديث أهل البيت إجماع أقوال العلماء • القياس الإجتهاد شخصيات محورية محمد رسول الله الانبياء • أهل البيت الصحابة • الخلفاء الراشدون الأئمة • أمهات المؤمنين الفرق أهل السنة والجماعة الشيعة الاثنا عشرية • الشيعة الإسماعيلية الإباضية • فرق اخرى التاريخ والجغرافيا مدن مقدسة مكة المكرمة المدينة المنورة • القدس الشريف مواقع مقدسة المسجد الحرام المسجد النبوي • المسجد الأقصى الخلافة الإسلامية الخلافة الراشدة الخلافة الأموية • الخلافة العباسية الخلافة القرطبيَّة • الخلافة الموحديَّة الخلافة الفاطمية • الخلافة العثمانية الفتوحات الإسلامية مكة • الشام • العراق • فارس مصر • الأندلس • الغال القسطنطينية • جنوب إيطاليا • الهند أعياد ومُناسبات الأعياد في الإسلام عيد الفطر • عيد الأضحى مناسبات إسلامية ذكرى المولد النبوي • ذكرى عاشوراء احتفال رأس السنة الهجريَّة إحياء ليلة القدر إحياء ليلة النصف من شعبان ذكرى الإسراء والمعراج الإسلام في العالم الإسلام في أوروبا الإسلام في أفريقيا الإسلام في آسيا الإسلام في الأمريكتين الإسلام في أوقيانوسيا انظر أيضًا الثقافة الإسلامية الإسلام والأديان الاخرى العالم الإسلامي بوابة। "عبد الله بن جبير - المعرفة"। www.marefa.org (আরবি ভাষায়)। সংগ্রহের তারিখ ২০২০-০৪-২৩।  السنة, جامع شروح। "جامع السنة وشروحها - الطبقات الكبير لابن سعد عبد الله بن جبير بن النعمان بن أمية بن البرك"। جامع السنة وشروحها। সংগ্রহের তারিখ ২০২০-০৪-২৩।  "ضیا اسلامک - خبریں"। www.ziaislamic.com। সংগ্রহের তারিখ ২০২০-০৪-২৩। [স্থায়ীভাবে অকার্যকর সংযোগ] اسد الغابہ ،مؤلف: ابو الحسن عز الدين ابن الاثير الناشر: دار الفكر بيروت "عبد الله بن جبير بن النعمان بن أمية بن البرك"। sahaba.rasoolona.com। সংগ্রহের তারিখ ২০২০-০৪-২৩।  "عبد اللہ بن جبیر"। آزاد دائرۃ المعارف، ویکیپیڈیا (উর্দু ভাষায়)। ২০১৯-১০-২০।